CELEX: 62020CN0152
Language: lv
Date: 2020-03-30 00:00:00
Title: Lieta C-152/20: Lūgums sniegt prejudiciālu nolēmumu, ko 2020. gada 30. martā iesniedza Tribunalul Mureş (Rumānija) – DG, EH/SC Gruber Logistics SRL

24.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 279/23
            
         
      Lūgums sniegt prejudiciālu nolēmumu, ko 2020. gada 30. martā iesniedza Tribunalul Mureş (Rumānija) – DG, EH/SC Gruber Logistics SRL
      
      (Lieta C-152/20)
      (2020/C 279/31)
      Tiesvedības valoda – rumāņu
      
         Iesniedzējtiesa
      
      
         Tribunalul Mureş
      
      
         Pamatlietas puses
      
      
         Prasītāji: DG un EH
      
         Atbildētājs: SC Gruber Logistics SRL
      
      
         Prejudiciālie jautājumi
      
      
                  1)
               
               
                  Vai Eiropas Parlamenta un Padomes Regulas (EK) Nr. 593/2008 (1) (2008. gada 17. jūnijs) 8. pants ir jāinterpretē tādējādi, ka individuālam darba līgumam piemērojamo tiesību aktu izvēle izslēdz tās valsts tiesību aktu piemērošanu, kurā darba ņēmējs pastāvīgi ir veicis darbu, vai arī tādējādi, ka piemērojamo tiesību aktu izvēle izslēdz regulas 8. panta 1. punkta otrā teikuma piemērošanu?
               
            
                  2)
               
               
                  Vai Eiropas Parlamenta un Padomes Regulas (EK) Nr. 593/2008 (2008. gada 17. jūnijs) 8. pants ir jāinterpretē tādējādi, ka [tiesības uz] minimālo algu, kas ir spēkā valstī, kurā darba ņēmējs pastāvīgi ir veicis darbu, ir tiesības, uz kurām attiecas “noteikumi, no kuriem nevar atkāpties, savstarpēji vienojoties, atbilstīgi tiesību aktiem, kurus piemērotu [..], ja nebūtu izdarīta izvēle” regulas 8. panta 1. punkta otrā teikuma izpratnē?
               
            
                  3)
               
               
                  Vai Eiropas Parlamenta un Padomes Regulas (EK) Nr. 593/2008 (2008. gada 17. jūnijs) 3. pants ir jāinterpretē tādējādi, ka tas nepieļauj, ka Rumānijas Darba kodeksa noteikumu norādīšana individuālā darba līgumā ir līdzvērtīga Rumānijas tiesību aktu izvēlei, ciktāl Rumānijā ir vispāratzīts, ka pastāv likumā noteikts 
                        pienākums
                      šādu izvēles klauzulu iekļaut individuālā darba līgumā. Citiem vārdiem sakot, vai Eiropas Parlamenta un Padomes Regulas (EK) Nr. 593/2008 (2008. gada 17. jūnijs) 3. pants ir jāinterpretē tādējādi, ka tas nepieļauj valsts tiesību normas un praksi, atbilstoši kuriem individuālos darba līgumos obligāti tiek iekļauta klauzula par Rumānijas tiesību aktu izvēli?
               
            
         (1)  Eiropas Parlamenta un Padomes Regula (EK) Nr. 593/2008 (2008. gada 17. jūnijs) par tiesību aktiem, kas piemērojami līgumsaistībām (Roma I) (OV 2008, L 177, 6. lpp.).